હું આનંદમાં રહીશ અને આનંદની પ્રસાદી સહુને આપતો રહીશ. પરમ પૂજ્ય ભાઈશ્રીમાં રહેલું વિશ્વ વાત્સલ્યપણું જગતના તમામ જીવોને આવરી લે છે. ભાઈશ્રીનો નિષ્કામ પ્રેમ સહુનાં અંતરમાં જ્ઞાનનો પ્રકાશ પાથરે છે. તેમનું શરણ અનન્ય છે અને તેમના આશ્રયે આપણે હર હંમેશ ઉત્સાહી અને ઉમંગી રહીએ છીએ. તેમની નિશ્રામાં એકલતા ખરેખર તો અસંગતા બની જાય છે. અધ્યાત્મના માર્ગે એકલા રહેવાનો કોઈ અનેરો આનંદ છે. તે આનંદ અનંત નિર્જરાનું કારણ બને છે અને ભવ સમુદ્રમાં તે નૌકારૂપ બને છે.